भूमि पेडनेकर

भूमि पेडनेकर (जन्म १८ जुलाई १९८९) एक भारतीय अभिनेत्री हुन्। उनी मुख्य रूपमा हिन्दी चलचित्रहरूमा अभिनय गर्ने गरेकी छिन्। यश राज फिल्म्समा ६ वर्षसम्म सहायक कास्टिङ निर्देशकको रूपमा काम गरेपछि, उनले कम्पनीद्वारा निर्माण गरिएको प्रेमप्रसङ्गयुक्त हास्य चलचित्र 'दम लगा के हइसा' (सन् २०१५) मा अधिक वजन भएकी दुलहीको रूपमा अभिनय जीवनको सुरुवात गरेकी थिइन्। यस चलचित्रमा उनको दमदार अभिनयको कारणले उनलाई सर्वश्रेष्ठ महिला पदार्पणको लागि फिल्मफेयर पुरस्कार दिलाएको थियो।

पेडेनेकर हास्य नाटक चलचित्र 'ट्वाइलेट: एक प्रेम कथा' (सन् २०१७), 'शुभ मङ्गल सावधान' (सन् २०१७), 'बाला' (सन् २०१९), र 'पति पत्नी और वो' (सन् २०१९) जस्ता चलचित्रमा अभिनय गरेर लोकप्रिय भएकी थिइन्। 'सान्ड की आँख' (सन् २०१९) मा सत्तरी वर्षकी बुजुर्ग निसानाबाज महिला चन्द्रो तोमरको वास्तविक जीवनलाई चलचित्र भूमिकामा उत्कृष्ट तरिकाले पेश गरे वापत उनले सर्वश्रेष्ठ अभिनेत्रीको लागि फिल्मफेयर समीक्षक पुरस्कार जितेकी थिइन्।

प्रारम्भिक जीवन
पेडनेकरको जन्म बम्बई (वर्तमान मुम्बई) मा सन् १९८९ जुलाई १८ मा भएको थियो। उनी मराठी र हरियाणवी मूलकी हुन्। उनका बुबा सतीश महाराष्ट्रका पूर्व गृह तथा श्रम मन्त्री थिए र उनकी आमा सुमित्राले उनको पतिको मुखको क्यान्सरबाट मृत्यु भएपछि सुर्तीजन्य पदार्थ  विरोधी कार्यकर्ताको रूपमा काम गरेकी थिइन्।  उनले जुहूको आर्य विद्या मन्दिरबाट स्कूली शिक्षा गरेकी थिइन्।Presenting Dum Laga Ke Haisha's leading lady Bhumi Pednekar, the slim-fit version , Retrieved 26 January 2015. १५ वर्षको उमेरमा, उनका आमाबुबाले उनको लागि ह्विसलिङ वुड्स इन्टरनेसनलमा अभिनय अध्ययन गर्नका लागि अध्ययन ऋण लिएका थिए, तर कम उपस्थितिको कारण उनलाई बाहिर निकालिएको थियो। डेढ बर्षभित्रै, उनले यश राज फिल्म्समा सहायक चलचित्र निर्देशकको रूपमा सम्मिलित भएकी थिइन् र आफ्नो परिवारले उनको अध्ययनको लागि लिएको ऋण चुक्ता गरेकी थिइन्। उनी शानो शर्माको नेतृत्वमा ६ बर्ष यशराज फिल्म्समा काम गरेकी थिइन्।‛Lose it' like Bhumi Pednekar! , Bhumi Pednekar has shared "the fun little things" she did to lose weight.

सन्दर्भ सामग्रीहरू

बाह्य कडीहरू




श्रेणी:सन् १९८९ मा जन्म
श्रेणी:जीवित मानिसहरू
श्रेणी:मराठी मानिसहरू
श्रेणी:हिन्दी चलचित्र अभिनेत्रीहरू
श्रेणी:भारतीय चलचित्र अभिनेत्रीहरू
श्रेणी:मुम्बईका अभिनेत्रीहरू